**Kreatív feladatok Katona József Bánk bán című drámájához**

**X. osztály**

1. Ha téged kérnének fel, hogy rendezd meg a Bánk bánt, klasszikus vagy modern díszleteket választanál? A történet 1213-ban vagy 2021-ben játszódna? Indokold, miért! Írásod mellé készítsd el kedvenc szereplőd jelmeztervét is! (egyéni munka)
2. Virtuális környezetben cseteljenek az egyes szereplők egymással:
3. Bánk és Gertrudis
4. Bánk és Petur
5. Biberach és Ottó
6. Melinda és Bánk
7. Melinda és Gertrudis

+1: Megteremthetitek Katona József és Nádasdy Ádám elképzelt beszélgetését is. Segítséget kérhettek a szerzőktől az értelmezésben.

A csetelést videofelvétellel vagy képernyőfotókkal örökítsétek meg! (páros munka)

1. Készítsetek az egyes szereplőkről szófelhőket! (egyéni munka) (Word art)
2. Készítsétek el az egyik szereplő Europass önéletrajzát! (egyéni munka)

Mutatok egy példát:



1. Készítsetek gifeket, mémeket, képregényeket oly módon, hogy a klasszikus és a modern találkozása valósuljon meg!

Pl. A régi Ottó beszéljen a mai Biberachhal, vagy a mai Ottót a régi Biberachhal. Öltözetükben, hajviseletükben, szövegükben is jelenjen meg a különbség! Katona- és Nádasdy-mondatok legyenek a szövegbuborékokban! (egyéni munka)

1. Készítsetek Rambo-drámát: ismert színészek híres filmjelenetei alá vágjátok be a dráma egyik jelenetét a hangoskönyvből, s feliratozzátok a Nádasdy prózai fordításával!

A videóhoz készíthettek QR-kódot is. (egyéni munka)